*Приложение ТЕРЕС-ВО*

**Таблица на единичните разходи и еднократните суми по процедура**

**BG05SFPR001-3.002**

**„От висше образование към заетост“**

1. **Общи положения**

При изпълнението на допустимите преки дейности по процедура BG05SFPR001-3.002 „От висше образование към заетост“ се прилагат единични разходи, които са обосновани, определени и прилагани през предходния програмен период, както е посочено в раздел 1 на Приложение ТЕРЕС-ПО (*Таблица на единичните разходи и еднократните суми, които може да се прилагат за процедури, финансирани от Програма „Образование“ през програмния период 2021-2027 г.*).

Единични разходи се прилагат при изпълнението на всички допустими преки дейности/поддейности:

**Дейност 1.** Провеждане на допълнителни студентски практики на база оценка на кариерното ориентиране на студентите;

**Поддейност 2.1.** Проучване на международния опит при провеждане на дуално обучение и изготвяне на проекти на нормативни документи, ръководства, обучителни материали, образци на споразумения между ВУ, работодатели и обучаеми, с участие на социалните партньори;

**Поддейност 2.2.** Пилотно въвеждане на дуално обучение във ВО;

**Поддейност 2.3.** Допълнителни обучения на студенти и организиране на събития с участието на и за студенти;

**Поддейност 2.4.** Обучение на преподаватели, кариерни консултанти, експерти по осигуряването на качеството и други служители във ВУ;

**Поддейност 2.5.** Внедряване на система за проследяване на дипломираните висшисти, подкрепа на клубовете на завършилите, създаване на платформа за обмен на опит и подкрепа.

Допустимите разходи за тези дейности се определят чрез прилагане на таблица на единичните разходи и еднократни суми в съответствие с член 53, параграф 1, буква б) и в) от Регламент (ЕС) 1060/2021 г. (съответно чл. 55, ал. 1, т. 2-3 от ЗУСЕФСУ).

Изчисленията на единичните разходи се извършат в съответствие с член 53, параграф 3, буква а) от Регламент (ЕС) 1060/2021, т.е. чрез прилагане на **коректен, справедлив и проверим метод на изчисление**. За база на изчисленията се използват статистически данни или друга обективна информация, обобщаваща изпълнението на сходни процедури за програмен период 2014-2020 г., както и прилагането на обичайните практики за осчетоводяване на разходите на отделните бенефициенти.

В съответствие с правилата за прилагането на съответните единични разходи, еднократни суми и единни ставки, прилагани в други политики на Съюза за подобен вид операция (член 53, параграф 3, буква в) от Регламент (ЕС) 1060/2021), за разходите за мобилност се прилагат единичните разходи от програма Еразъм+.

Отчитайки, че настоящата процедура ще стартира през академичната 2024/2025 г. и е с продължителност от 5 години, е необходимо да се разпише и процедура за периодично актуализиране на прилаганите единични разходи.

**2. Единични разходи за допълнителни студентски практики в реална работна среда**

Дейност 1 предвижда провеждане на допълнително практическо обучение на студенти, с фокус към студентите, които се обучават в области на висше образование „технически науки“, „педагогически науки“ и „природни науки, математика и информатика“, вкл. към повишаване на знанията и създаване на умения за преход към зелена икономика.

Допълнителното практическо обучение на студенти се провежда в реална работна среда в рамките на 240 астрономически часа и трябва да осигурява изпълнението на задачи, възложени от обучаваща организация-работодател, чрез ментора съгласно изготвена програма.

При изпълнението на процедура „Студентски практики – 2“ по ОПНОИР е прилаган размерът на стипендията (часовата ставка и броят на часовете), който е нормативно определен в чл. 10в, ал. 3 и § 1а от Допълнителните разпоредби на ПМС № 90/2000 г. за условията и реда за предоставяне на стипендии на студентите, докторантите и специализантите от държавните висши училища и научни организации (единични разходи 1.95 и 1.96 от Приложение ТЕРЕС-ПО). Размерите на единични разходи 1.95-1.96 са изчислени и обосновани в Стандартна таблица на разходите за единица продукт по процедура BG05M2OP001-2.013 „Студентски практики 2“ и методология, обосноваваща изведените размери на разходите, утвърдена от Ръководителя на УО на 23.07.2019 г. Актуализираният размер на единичен разход 1.96 е определен в Писмо № 02-153/ 21.05.2021 г. от Ръководителя на УО до ръководителя на проект BG05M2OP001-2.013-0001 „Студентски практики 2“.

Същият подход ще бъде приложени и за определяне на единичните разходи за допълнително практическо обучение на студенти по процедура BG05SFPR001-3.002 „От висше образование към заетост“.

При изпълнението на проекта се прилага единичен разход за допълнително практическо обучение на студент в размер на 920 лв., който се състои от два компонента:

- стипендия за практикуващия студент в размер на 600 лв.;

- присъщи преки разходи в размер на 320 лв.

Изчисленият единичен разход включва всички необходими разходи, пряко свързани с провеждането на допълнителните практически обучения на студенти в реална работна среда. Средствата, възстановени на бенефициента въз основа на изчисления единичен разход, следва да се използват за изплащане на стипендии и покриване на присъщите разходи, но не могат да се използват за разходи, свързани с администрирането на проекта.

**Периодично актуализиране на единичните разходи**

При увеличение на стипендията на практикуващия студент/присъщите преки разходи с нормативен акт Управляващият орган може да извърши актуализация на горепосочените единични разходи.

Ако при изменение на ПМС № 90/2000 г. отпаднат разпоредбите за определяне на конкретен размер на стипендията и присъщите преки разходи за една студентска практика, Управляващият орган може да извърши актуализация на горепосочените единични разходи като отчита индекса на разходите за труд за сектор „Образование“ съгласно данните от НСИ или Евростат (средна годишна промяна спрямо базовата 2020 година), ако този подход не противоречи на действащата нормативна уредба.

Прилагат се формулите, посочени във файла *Актуализиране-ВО.xls*. Първо се определя коефициент за индексиране, който отразява промяната на годишния индекс на разходите за труд в сектор „Образование“ спрямо базовата 2020 г. Единичните разходи за стипендия и/или присъщи преки разходи за една студентска практика се умножават с коефициента на индексиране и полученото число се закръглява до цяло число. При евентуална нормативна промяна на броя на проведените часове за една студентска практика единичните разходи се променят пропорционално.

Новите размери на единичните разходи се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи се прилагат за студентски практики, чиито договори за изпълнение са сключени след публикуване на съобщението на сайта на УО (освен ако в съобщението на УО не е посочена друга конкретна дата, от която да се прилага актуализираният единичен разход).

**3. Единични разходи за мобилност на персонал**

Като част от изпълнението на Поддейност 2.1 се предвижда мобилност на служители във висши училища и в министерство на образованието и науката в страни-членки на ЕС, и/или в страни от Европейското икономическо пространство и/или в Швейцария за проучването на международния опит при провеждане на дуално обучение във висшето образование.

При изпълнението на ОПНОИР за участниците в мобилности са прилагани единичните разходи от програма Еразъм+, както е посочено в приложение ТЕРЕС-ПО (единични разходи 1.66-1.69 и 1.58-1.64). Същият подход ще бъде приложен и за определяне на единичните разходи за мобилност по процедура BG05SFPR001-3.002 „От висше образование към заетост“.

В съответствие с правилата на програма Еразъм+ мобилността на членове на персонала може да се осъществява от всеки вид персонал в сферата на висшето образование или от поканен персонал извън ВУ, поради което за служителите в министерство на образованието и науката и други експерти са приложими правилата, които се прилагат за персонала на висшето училище. Затова при мобилности по проекта на служители във ВУ и в министерство на образованието и науката ще се прилагат едни и същи единични разходи.

При изпълнението на проекта се прилагат единичните разходи от програма Еразъм+[[1]](#footnote-1), както следва (съгласно актуалната Версия 1 (2024 г.): 28.11.2023[[2]](#footnote-2)):

**Единични разходи за пътуване:**

***Допустими разходи при стандартно пътуване***

*За разстояния между 10 и 99 км: 28 EUR х 1,95583 = 55 лв.*

*За разстояния между 100 и 499 км: 211 EUR х 1,95583 = 413 лв.*

*За разстояния между 500 и 1999 км: 309 EUR х 1,95583 = 604 лв.*

*За разстояния между 2000 и 2999 км: 395 EUR х 1,95583 = 773 лв.*

*За разстояния между 3000 и 3999 км: 580 EUR х 1,95583 = 1134 лв.*

*За разстояния между 4000 и 7999 км: 1188 EUR х 1,95583 =* *2324 лв.*

*За разстояния от 8000 км или повече: 1735 EUR х 1,95583 =* *3393 лв.*

***Допустими разходи при екологично пътуване[[3]](#footnote-3)***

*За разстояния между 10 и 99 км: 56 EUR х 1,95583 = 110 лв.*

*За разстояния между 100 и 499 км: 285 EUR х 1,95583 = 557 лв.*

*За разстояния между 500 и 1999 км: 417 EUR х 1,95583 = 816 лв.*

*За разстояния между 2000 и 2999 км: 535 EUR х 1,95583 = 1046 лв.*

*За разстояния между 3000 и 3999 км: 785 EUR х 1,95583 = 1535 лв.*

*За разстояния между 4000 и 7999 км: 1188 EUR х 1,95583 = 2324 лв.*

*За разстояния от 8000 км или повече: 1735 EUR х 1,95583 = 3393 лв.*

Единичният разход за пътуване се изчислява с помощта на поддържания от Европейската комисия калкулатор на разстояния[[4]](#footnote-4). В калкулатора се въвежда мястото на тръгване и мястото на пристигане. Под място на тръгване се разбира мястото, където се намира изпращащата организация, а под място на пристигане – мястото, където се намира приемащата организация. С единичния разход се покриват разходите за пътуване в двете посоки. Общото правило е, че на разстояние под 500 км участниците ще пътуват с транспортни средства с ниски емисии.

**Единични разходи за престой:**

**Индивидуална подкрепа за престой** – определя се въз основа на продължителността на престоя на участника в съответната държава (брой дни, умножено по съответния единичен разход за ден).

Броят на дните на престой се определя от периода на провеждане на съответната дейност, включително и един ден за пътуване преди обучението и един ден за пътуване след обучението, ако е необходимо.

Членове на персонала[[5]](#footnote-5), които изберат екологично пътуване, ще получат до четири дни допълнителна индивидуална подкрепа за покриване на дните за пътуване в двете посоки, ако е необходимо.

Прилагат се следните единични суми **при престой до 14 дни:**

**190 евро** на ден при престой в Австрия, Белгия, Дания, Франция, Германия, Финландия, Исландия, Ирландия, Италия, Лихтенщайн, Люксембург, Нидерландия, Норвегия, Швеция, Фарьорски острови, Швейцария, Обединено кралство, Съединени американски щати, Канада, Андора, Монако, Сан Марино, град държава Ватикан и трети държави, които не са асоциирани към програмата, от региони 1-11[[6]](#footnote-6).

**170 евро** на ден при престой в Кипър, Гърция, Малта, Португалия, Испания, Латвия, Словакия, Словения, Чехия, Естония.

**148 евро** на ден при престой в България, Хърватия, Унгария, Литва, Северна Македония, Полша, Румъния, Сърбия, Турция.

При престой повече от 14 дни, между 15-ия и 60-ия ден от изпълнението на дейността се прилага сума в размер на 70 % от горепосочените единични суми на ден.

Изчислената сума на индивидуалната подкрепа в евро се умножава по 1,95583 и получената сума в левове се закръглява до цяло число по общото аритметично правило.

**Периодично актуализиране на единичните разходи**

При публикуването на нова версия на Ръководството за програма Еразъм+ Управляващият орган може да извърши актуализация на горепосочените единични разходи за мобилности.

Новите размери на единичните разходи се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи се прилагат за мобилности, чиито договори за финансиране/заповеди за участие в мобилност са сключени след публикуване на съобщението на сайта на УО (освен ако в съобщението на УО не е посочена друга конкретна дата, от която да се прилагат актуализираните единични разходи).

**4. Единични разходи за апробиране на дуално обучение**

В рамките на поддейност 2.2 се предвижда апробиране на дуално обучение на студенти. Конкретните изисквания за провеждане на дуално обучение на студенти ще бъдат определени в хода на изпълнението на проекта и ще се запишат в нормативни документи. За да се определят необходимите средства за апробиране на дуалното обучение ще се изчисли единичен разход за провеждане на дуално обучение при конкретен работодател в реална работна среда с продължителност от 40 астрономически часа. Минималната продължителност на дуалното обучение от 40 часа отговаря на заетост по 2 часа всеки работен ден в рамките на един месец (или съответно 5 работни дни по 8 часа в рамките на един месец).

Разходите за апробиране на дуално обучение включват стипендия за студента и други разходи – за застраховки, за възнаграждение на ментори и академични наставници, за транспорт, работно облекло, материали и т.н. Тези допълнителни разходи са аналогични на присъщите преки разходи при провеждането на студентски практики.

Затова при изчисляването на единичния разход за апробиране на дуално обучение с продължителност от 40 астрономически часа ще се използва размера на стипендията за една студентска практика – 600 лв. (2,50 лв. на час) и размера на присъщите преки разходи за една студентска практика – 320 лв., които са прилагани при проект „Студентски практики 2“ по ОПНОИР.

Продължителността на една студентска практика е 240 часа, следователно при апробирането на дуално обучение с продължителност от 40 часа е оправдано да се приложи 1/6 (40/240) от размера на стипендията и присъщите преки разходи за една студентска практика:

600 лв. / 6 = 100 лв.

320 лв. / 6 = 53,33 лв.

**Определя се единичен разход за един студент, който участва в апробиране на дуално обучение с продължителност от 40 астрономически часа в размер на 153 лв.**, който се състои от два компонента:

- стипендия за студента в размер на 100 лв.;

- присъщи преки разходи в размер на 53 лв.

Ако в нормативни или други документи, свързани с дуалното обучение във висшето образование, са заложени други изисквания (например, брой на проведените часове, обвързване на стипендията с минималната работна заплата и др.), то единичният разход ще бъде преизчислен от Управляващия орган след като съответните нормативни или други документи влязат в сила.

**Периодично актуализиране на единичните разходи**

При промяна на размера на стипендията и/или присъщите преки разходи за една студентска практика Управляващият орган може да извърши актуализация на горепосочените единични разходи, като прилага формулите, описани във файла *Актуализиране-ВО.xls*.

При евентуална промяна на броя на проведените часове за апробиране на едно дуално обучение единичните разходи се променят пропорционално.

Новите размери на единичните разходи се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи се прилагат за апробиране на дуално обучение, чиито договори за изпълнение са сключени след публикуване на съобщението на сайта на УО (освен ако в съобщението на УО не е посочена друга конкретна дата, от която да се прилага актуализираният единичен разход).

**5. Финансиране чрез единна ставка на преки разходи за персонал**

Съгласно чл. 55, параграф 1 от Регламент (ЕС) 2021/1060 преките разходи за персонал се определят в размер на 15 % от другите преки разходи, различни от преките разходи за персонал.

Преки разходи за персонал по процедурата могат да бъдат единствено разходите за възнаграждения, които произтичат от изпълнението на поддейности 2.1 – 2.5, за които не са определени единични разходи в раздели 2 – 4 от настоящия документ, като например: разходи за възнаграждения за систематизиране и актуализиране на резултати от проведените проучвания на международен опит в рамките на ЕС; за осигуряване на актуални данни за нагласите на бизнеса и ВУ в страната за въвеждане на дуална форма за обучение във ВО; за изготвяне на проект на нормативни документи и на методики, ръководства, обучителни материали, образци на споразумения между висши училища, работодатели и обучаеми за провеждане на дуално обучение във висшето образование с участието на работодатели; за разработване и въвеждане на учебни планове и учебни програми за дуално обучение на студенти; за обучение на академични наставници и ментори за дуално обучение на студенти; за подкрепа на студенти в клубове за социално предприемачество и иновации; за провеждане на различни форми на събития с участието на студенти, абсолвенти и професионалисти от различни области за решаване на бизнес предизвикателства, генериране на бизнес идеи, разработване на бизнес планове и т.н. и за провеждане на кампании за популяризиране на възможностите за финансиране на стартиращ бизнес; за допълнителни обучения на студенти за формиране на предприемачески нагласи, умения и компетентност, вкл. допълнителни обучения по финансова грамотност и др.; за обучения на преподаватели във висши училища за повишаване на проектната компетентност и култура за работа в европейски и други проекти и мрежи, вкл. в мултикултурна и многоезикова среда, обучения за въвеждане на образователни програми за насърчаване на предприемачеството и уменията за работа на студентите, обучения за преподаване на съдържание по финансова грамотност и управление на личните финанси; за обучения на преподаватели, кариерни консултанти, експерти по осигуряването на качество и други служители във висшите училища за прилагане на механизми за валидиране на резултатите от предходно учене, използване на микрокредити и др.; за внедряване на система за проследяване на завършилите висше образование в България и чужбина, и др.

От преките разходи за персонал, определени чрез прилагане на единна ставка от 15 %, се финансират и разходите за възнаграждения на експертите, които участват в провеждането на събития с участието на и за студенти.

**7. Одитна следа**

**Одитна следа:**

• използваната методика за определяне на стойността на даден единичен разход или еднократна сума трябва да бъде документирана и съхранявана,

• в насоките за кандидатстване трябва да бъде ясно определена стандартната таблица за единичните разходи и еднократните суми и факторите, които трябва да бъдат изпълнени, за да бъде извършено плащането,

• доказателство за успешно приключило обучение (сертификат/удостоверение)/ за проведено събитие (програма, списък на участници, снимки),

• ако има изискване целевата група да отговаря на определен профил, трябва да се проверява допустимостта на участниците.

**Прилагане на финансиране с единна ставка за преките разходи за персонал**

В съответствие с чл. 55, параграф 1 от РОР (Регламент 2021/1060) преките разходи за персонал се изчисляват чрез прилагане на **единна ставка от 15 %** към преките разходи, различни от разходите за персонал. От „базовите“ разходи, към които се прилага единната ставка, се изключват преките разходи за организиране и логистика на събития, които ще се възлагат чрез обществени поръчки над праговете, определени в член 4 от Директива 2014/24/ЕС.

**Прилагане на финансиране с единна ставка за непреките разходи**

Определена е **единна ставка** за изчисляване на непреките разходи по проекта в размер на **15 %.** Определеният процент на размера на единната ставка за непреките разходи по настоящата процедура е в съответствие с чл. 54, буква „в“, предложение второ[[7]](#footnote-7) от Регламент № (ЕС) 2021/1060.

Единната ставка за непреките разходи се прилага спрямо допустимите преки разходи за изпълнение на Дейност 1 и поддейности 2.1-2.5. Единната ставка не се прилага спрямо преките разходи за персонал, изчислени съгласно чл. 55, параграф 1 от Регламент № (ЕС) 2021/1060.

**Общ принцип:** специфични категории допустими разходи, които предварително ясно са определени, се изчисляват чрез прилагането на предварително фиксиран процент към една или няколко други категории допустими разходи.

При съпоставянето на системи за финансиране с единни ставки винаги трябва да се сравняват всички елементи на метода, а не само ставките:

*• категориите допустими разходи, на чиято база следва да се прилага ставката за изчисляване на допустимите суми*

*• самата единна ставка,*

*• категориите допустими разходи, изчислени с единната ставка,*

*• ако е уместно, категориите допустими разходи, за които единната ставка не се прилага и които не се изчисляват с единна ставка.*

**Одитна следа:**

|  |  |
| --- | --- |
| Категория допустими разходи, на чиято база следва да се прилага ставката за изчисляване на допустимите суми | **Единични разходи:**   * Единичен разход за допълнително практическо обучение на студент; * Единични разходи за мобилност; * Единични разходи за апробиране на дуално обучение на студенти   **Действителни разходи:**   * Разходи за организиране и логистика на събития и обучения   Трябва да се гарантира, че в тези разходи не се включват никакви разходи за възнаграждения на екипа за управление на проекта (ръководител на проекта; счетоводител; координатор и т.н.). Няма двойно деклариране на една и съща позиция разход: като „базови“ разходи (изчислени въз основа на единични разходи) и като „изчислени“ разходи (включени в единната ставка). |
| Категориите допустими разходи, които ще се изчисляват с единната ставка | **Преки разходи за персонал** **–** не е необходима обосновка.  *Единната ставка от 15 % се прилага върху другите преки разходи, които се предоставят под формата на единични разходи. Разходите за организиране и логистика на събития не се включват в единната ставка съгласно чл. 55, параграф 1 от РОР (Регламент 2021/1060).*  **Непреки разходи –** единната ставка от 15 % е изчислена съгласно чл. 54, буква „в“, предложение второ от РОР (Регламент 2021/1060).  *Единната ставка от 15 % се прилага върху преките разходи с изключение на разходите за персонал, които са изчислени съгласно чл. 55, параграф 1 от РОР.* |

**Приложения:**

*Таблици с изчислителни формули – файл Актуализиране-ВО.xls*

1. Сумите се актуализират съгласно последната версия на Ръководството за програма Еразъм+. [↑](#footnote-ref-1)
2. Еразъм+. Ръководство за програмата. Версия 1 (2024 г.): 28.11.2023, стр. 78-89. <https://erasmus-plus.ec.europa.eu/sites/default/files/2023-11/2024-Erasmus%2BProgramme-Guide_BG.pdf> [↑](#footnote-ref-2)
3. Екологичното пътуване се определя като пътуване, през по-голямата част от което се използват транспортни средства с ниски емисии като автобус, влак или споделяне на автомобил. Erasmus+ Programme Guide, p. 431. [↑](#footnote-ref-3)
4. <https://ec.europa.eu/programmes/erasmus-plus/resources/distance-calculator_bg> [↑](#footnote-ref-4)
5. Служители във висши училища и служители в министерство на образованието и науката. [↑](#footnote-ref-5)
6. Списъкът на държавите по региони е посочен на стр. 41-42 от Ръководството на програма Еразъм+. [↑](#footnote-ref-6)
7. Единна ставка в размер на 15 % е приложена през предходния програмен период по сходната процедура BG05M2OP001-2.013 „Студентски практики 2“, както и по всички други процедури с конкретен бенефициент МОН и участие в изпълнението на проекта на образователни институции съгласно параграф 6 от ДР на ЗУСЕФСУ. [↑](#footnote-ref-7)